**КОМУНИКАТИВНА И ПРЕДИКАТСКА РЕЧЕНИЦА**

**Одељење: 7/4**

**Наставница : Марија Марковић**

**Комуникативна реченица је реченица која почиње великим словом, а завршава се тачком, упитником или узвичником.**

**Ићи ћу у град.**

**Хоћемо ли ићи сутра у град?**

**Предикатска реченица је реченица која садржи глагол у личном глаголском облику у служби предиката.**

**Лични глаголски облици су: презент, перфекат, аорист, имперфекат, плусквамперфекат, футур први, футур други, потенцијал, императив.**

**Ђорђе се наљутио. 1 предикат, 1 предикатска реченица**

**Ђорђе се наљутио иако смо се извинили. 2 предиката, 2 предикатске реченице**

**Предикатске реченице могу бити ЗАВИСНЕ и НЕЗАВИСНЕ.**

**НЕЗАВИСНЕ предикатске реченице су оне које узражавају завршену, целовиту мисао.**

**Пр. Ђорђе се наљутио.**

 **Ђорђе се наљутио, а ми смо се извинили.**

**ЗАВИСНЕ предикатске реченице су оне којима се не изражава целовита мисао.**

**Ђорђе се наљутио иако смо се извинили.**

**Док смо шетали, дуго смо разговарали.**

**Према комуникативној функцији независне предикатске реченице се деле на:**

1. **ОБАВЕШТАЈНЕ – дају обавештење; у писању се обележавају тачком на крају.**

**Пада киша. Немам кишобран.**

1. **УПИТНЕ – траже неку информацију; у писање се обележавају упитником.**

**Зар је почела киша? Имаш ли кишобран?**

1. **УЗВИЧНЕ – изражавају дивљење, изненађење, чуђење; у писању се обележавају узвичником.**

**Како пада киша! Ала ћемо покиснути!**

1. **ЗАПОВЕДНЕ – изражавају заповест, захтев, молбу; у писању се обележавају узвичником.**

**Донеси ми кишобран!**

1. **ЖЕЉНЕ – изражавају жељу да се нешто оствари; у писању се обележавају узвичником.**

**Добро дошао! Нека те срећа прати!**

**Задаци: Радна свеска, стране 70, 71 и 72.**

**Задатке не треба прослеђивати мејлом.**